जिला क्रिकेट संघ के सचिव को मिला धमकी भरा पत्र
अजमेर | जिलाक्रिकेट संघ के सचिव गुंजन शर्मा को धमकी भरा पत्र मिला है। पत्र में कहा गया है कि क्रिकेट छोड़ दे वरना अंजाम बुरा होगा। शर्मा ने एसपी डॉ. नितिनदीप ब्लग्गन को शिकायत पत्र देकर सुरक्षा की गुहार की है। शिकायत पत्र में शर्मा ने बताया कि 6 मार्च को एक पत्र मिला है। पत्र भेजने वाले का नाम ईलहास देहली गेट अंकित है। इस बारे में जब ईलहास कुरैशी से पूछताछ की तो उन्होंने पत्र के बारे में अनभिज्ञता जाहिर की। शर्मा ने बताया कि पूर्व में भी क्रिकेट संघ अध्यक्ष कमल पुट्टी को भी संयुक्त सचिव कुरैशी के नाम से एक पत्र मिला था, जिसमें अपने पद से इस्तीफा देने की जानकारी दी गई थी। गुंजन शर्मा ने धमकी भरे और भ्रामक पत्र देने वालों के खिलाफ कार्रवाई की मांग की है।
hin_Deva hin_Deva